text: 74-ти ден протести под надслов "Нас не ни е страх" | Вестник "ДУМА"
  Няколко стотин души се събраха и тази вечер в "Триъгълника на властта" за 74-ия ден на протести с искане за оставката на кабинета "Борисов 3" и главния прокурор под мотото "Нас не ни е страх". Някои от демонстрантите заявиха, че са на протестите от 15 май и ще останат до оставката на Борисов, без значение дали ще има дъжд, сняг и студ, понеже "той на практика няма никакви качества, а в България има доста хора, които имат повече качества от него".
  "Ще стоим(е) до края, до победата, докато не подаде оставка. Независимо от дъжд, слънце...На него му се иска да няма алтернатива, но има десетки хора, които имат повече качества, той на практика няма никакви качества", каза една от протестиращите пред БНР.